MAKRO ลุ้นกำไร Q4/65 “นิวไฮ” แตะ 2.3 พันล้าน พ่วงเก็งเข้า MSCI รอบ ก.พ.นี้
MAKRO ลุ้นกำไร Q4/65 “นิวไฮ" แตะ 2.3 พันล้าน พ่วงเก็งเข้า MSCI รอบ ก.พ.นี้ โบรกแนะสอยเป้า 48 บาท
MAKRO ลุ้นกำไร Q4/65 “นิวไฮ" แตะ 2.3 พันล้าน พ่วงเก็งเข้า MSCI รอบ ก.พ.นี้ โบรกแนะสอยเป้า 48 บาท
19 ม.ค. 2566

บล.โนมูระ พัฒนสิน ระบุในบทวิเคราะห์วันนี้ (19 ม.ค.66) ว่า บริษัท สยามแม็คโคร จำกัด (มหาชน) หรือ MAKRO แนะนำราคาเป้าหมาย 48 บาท คาดกำไรปกติ ไตรมาส 4/2565 จะทำจุดสูงสุดของปีที่ 2.2-2.3 พันล้านบาท โต 40% เทียบไตรมาสก่อนหน้าตามอานิสงส์ High season ของการท่องเที่ยว โดย SSSG เดือน ต.ค.-พ.ย. พลิกกลับมาบวก ทั้ง MAKRO โต 8-9% และโลตัสส์ โต 1-3%)
โดยประเมินกำไรปกติปี 2565 ที่ 7.5 พันล้านบาท โต 4% เทียบช่วงเดียวกันของปีก่อน และกำไรปี 2566 โตสูง 75% เป็น 1.3 หมื่นล้านบาท แรงหนุนจาก synergy ระหว่างธุรกิจค้าส่งค้าปลีกมากขึ้น
ด้านราคาหุ้นซื้อขายบน PER23F ที่ 34 เท่า สูงกว่าค่าเฉลี่ยที่ 32x แต่มีปัจจัยสนับสนุนระยะสั้นทั้ง Fund flow และเชิงพื้นฐาน 1. โนมูระคาดจะเข้า MSCI รอบ ก.พ.นี้ (ประกาศ 9 ก.พ. มีผลราคาปิด 28 ก.พ.) ด้วยระดับความเชื่อมั่นสูงเม็ดเงิน 110 ล้านเหรียญ เทียบเท่า 7 วันของมูลค่าซื้อขายเฉลี่ย 2. ด้วยแนวโน้มการบริโภคที่ดีขึ้น แม้เป็นบริษัท conservative แต่ตั้งเป้ารายได้ปี 2566 โตมากกว่า 15% ด้วย SSSG โต 7% รวมถึงการเปิดสาขาที่จะเร่งตัวขึ้นของ MAKRO ทั้งไทยและต่างประเทศ โดยรวมเป็นโมเมนตัมบวกต่อ Earnings revision